Struktureret marketingelev med mod på en digital vækstrejse

Vil du med Avant Denmark – biludstyr.dk på en digital vækstrejse med et stort udviklingspotentiale, såvel for virksomheden, som for dig personligt og fagligt?

Så får du her muligheden for at komme i betragtning til et elevjob, hvor du vil oparbejde en bred vifte af kompetencer inden for onlinesalg og marketing.

Har du stor teknisk forståelse for digitalisering og databehandling? Vil du være med til at udvikle og forløse et endnu større potentiale for en moderne salgsvirksomhed med et stærkt kundefokus? Så er du måske den elev, vi leder efter?

Avant Denmark har som primært mål, at være totalleverandør af biltilbehør til hele den danske autobranche (autogrossister, bilimportører, bilforhandlere, bilistbutikker og professionelle webshops). I mange år har vi været Danmarks største importør af kvalitetsudstyr til biler og andre køretøjer.

Avant Denmark står midt i en transformation mod at blive en digital virksomhed. Derfor søger vi en marketingelev, som vil være med til i tæt samarbejde med resten af marketingafdelingen, salg og indkøb at øge vores målgruppers interesse for biludstyr og relaterede produkter bl.a. ved at gøre information og data let tilgængeligt.

Vi er på udkig efter en person, som er åben for at indgå i spændfeltet mellem marketing og salg, har en vis forståelse for begge dele og ikke mindst sammenhængen.

**Dine arbejdsopgaver:**

* Være med til at udvikle vores dataindsamling og digitaliseringsprocesser.
* Indsamling og analyse af data fra PIM, website, kampagner og SoMe til brug for forskellige formål i salg og marketing.
* Behandling af data til brug på website.
* Produktmodning og produktion af indhold til diverse webkanaler, primært biludstyr.dk.
* Databaseret segmentering.
* Har du erfaring med at lave indhold/opslag til SoMe, er det en fordel, men ikke et must.

En lang række af andre marketing- og salgsopgaver kan komme i spil alt efter, hvilke kompetencer du kommer med. Vi forventer på ingen måde, at du kan det hele på forhånd. Vi sørger for kompetent oplæring fra erfarne kolleger.

**Din baggrund og personprofil:**

* Vi forventer, at du har en relevant kommerciel uddannelsesbaggrund. Evt. HHX.
* Praktisk erfaring er en fordel, men ikke et krav, hvis de personlige kompetencer er på plads.
* Gode dataanalytiske evner.
* Kendskab til generelle IT-systemer, teknologi og innovation. Erfaring med CRM-systemer og PIM er en fordel, ikke et krav.
* Du motiveres af konverteringer gennem salgets faser.
* Har et stærkt kundefokus og god serviceforståelse.
* Gode skriftlige kompetencer er en fordel.
* Du finder det naturligt at arbejde selvstændigt, men forstår også værdien af teamwork og vidensdeling med dine kolleger.
* En selvstændig og struktureret tilgang til opgaverne er et absolut must.

Vi går ikke op i, om du har en udadvendt personlighed. Det vigtigste er, at du er grundig og effektiv i din arbejdsproces, har god ordenssans og aldrig springer over, hvor gærdet er lavest. Du er ansvarsbevidst, selvkørende og struktureret omkring dine opgaver. I dit arbejde er du engageret og serviceminded. Du holder et godt overblik og med din vedholdenhed, er du god til at afslutte og føre opgaver helt i mål.

**Arbejdssted og tid:**

Din arbejdsplads bliver på hovedkontoret i Aarhus N. Du bliver en del af en flad organisationsstruktur med en uformel omgangstone og med engagerede kollegaer omkring dig. Vi har frokostordning, fri frugt og lækre kontorfaciliteter.

Stillingen er fuld tid 37 timer i dag timerne.

**Interesseret?**

Kan du genkende alle, eller de fleste af kvalifikationerne og de personlige kompetencer i dig selv, så send os din ansøgning til hb@biludstyr.dk .

Du bedes sende/uploade CV, karakterudskrift, og andre relevante papirer.

Er du interesseret i at vide mere om opgaverne, så kontakt E-handels- og integrationsansvarlig, Henrik Berg på hb@biludstyr.dk .

Ansøgningsfrist 15-09-21.

Samtaler afholdes umiddelbart efter ansøgningsfristens udløb.

Opstart hurtigst muligt.